Viking Line uhkaa irtisanoa kymmeniä - Talous - Uutiset - MTV.fi
Julkaistu 04.09.2012 22:05
Kymmeniä Viking Linen työntekijöitä uhkaa irtisanominen. Laivayhtiö ilmoitti tiistaina 650 työntekijälle Suomessa ja Ruotsissa järjestelevänsä kaikki maatoimintonsa uudelleen. Talousvaikeuksien kanssa kamppailevan yhtiön tavoitteena on lisätä kustannustehokkuutta.
Yhtiön toimitusjohtajan Mikael Backmanin mukaan myös laivojen toimintaa tehostetaan, mutta irtisanomiset koskevat vain maissa työskenteleviä.Konsernijohto aikoo olla asiassa seuraavaksi yhteydessä ammattiliittoihin. Uudelleenjärjestelyjen uskotaan kestävän puolestatoista vuodesta kahteen vuoteen.
Uutuusalus aloittaa tammikuussaViking Linen tilaama Viking Grace aloittaa liikennöinnin Turun ja Tukholman välillä ensi vuoden alussa. 214-metrinen alus laskettiin vesille telakalla Turussa elokuun alkupuolella. Tuolloin kerrottiin, että matkan oli varannut etukäteen jo 75 000 matkustajaa. STX:n Turun telakalla rakennettu laiva on ensimmäinen nesteytettyä maakaasua polttoaineenaan käyttävä matkustajalaiva. (MTV3-STT)
Espanja tukee ongelmapankkia 4,5 miljardilla Elop WSJ:ssä: Nokian uudet puhelimet saavat ihmiset sanomaan "Vau"